جمهور باشلیغی رجب طیب ایردوغان، سویدن و فینلندنینگ ناتوگه اعضا بولیشلری بیلن تیگیشلی اوله راق
"فینلند اوچون ایریم پیام بیرگنده سویدن حیرت گه قاله دی" دیدی.
جمهور باشلیغی ایردوغان بیله جیک ولایتیده یاشلر بیلن اوچره شوو اوتکزدی.
سویدن و فینلندنینگ ناتوگه اعضا بولیشلری بیلن تیگیشلی فکر بیلدیرگن ایردوغان شولرنی ایتدی:
"بیز سویدن گه 120 کیشیلیک بیر رویخط بیردیک و ایتدیککی ناتوگه اعضا بولیب کیریشینگیز اوچون بو تروریست جنگریلرنی بیزگه تسلیم بیره سیز. اگرکی بو تروریست جنگریلرنی بیزگه تسلیم بیرمه سنگیز کیین ملال کیلمه سین، دیدیک. البته بولر اوگوندن بیری «بیز اساسی قانون گه اوزگریش کیلتیردیک، شونی قیلدیک، بونی قیلدیک» دیب اوزلریچه هزیل قیلماقده لر. بیزنینگ فینلند بیلن تیگیشلی فرقلی پیام بیریشیمیز ممکن. فینلند اوچون ایریم پیام بیرگنده سویدن حیرت گه قاله دی. بیراق فینلندنینگ بوکبی خطاگه قول اورمسلیگی کیره ک."
روسیه بیلن اوزارا مناسبتلری حقیده هم گپیرگن ایردوغان شولرنی ایتدی:
"روسیه بیلن بیزنینگ اورته میزده ایککی تامانلیک بیر اعتبار و حرمت موجود. مین بیلن حرمتلی (ویلادیمیر) پوتین اورته سیده گی مناسبتلر صمیمی دیر. شو وقت سوریه نینگ شمالیده وضعیت بوییچه بیز خواهله گن نتیجه بولمسه ده کیلینگ اوچ تامانلیک جلسه قیله یلیک دیب ایته میز. بولر نیمه دن عبارت؟ روسیه، تورکیه و سوریه بولیب اوچره شوو اوتکزه یلیک. حتی ایراننی هم بونگه قوشیشیمیز ممکن. ایران هم کیلسین. اوچره شوولریمیزنی اوتکزه یلیک و منطقه ده تینچلیک اورنه تیلسین. منطقه ده شو وقتگی بحران یوز بیرمه سین. بو جایده بیز نتیجه قولگه کیریتدیک، نتیجه آلماقده میز و آله میز."
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
